CELEX: 32013D0293
Language: hr
Date: 2013-06-18 00:00:00
Title: Provedbena odluka Vijeća 2013/293/ZVSP od 18. lipnja 2013. o provedbi Odluke 2012/285/ZVSP o mjerama ograničavanja protiv određenih osoba, subjekata i tijela koji ugrožavaju mir, sigurnost ili stabilnost u Republici Gvineji Bisau

18/Sv. 15
            
            
               HR
            
            
               Službeni list Europske unije
            
            
               324
            
         32013D0293
   
               L 167/39
            
            
               SLUŽBENI LIST EUROPSKE UNIJE
            
         PROVEDBENA ODLUKA VIJEĆA 2013/293/ZVSP
   od 18. lipnja 2013.
   o provedbi Odluke 2012/285/ZVSP o mjerama ograničavanja protiv određenih osoba, subjekata i tijela koji ugrožavaju mir, sigurnost ili stabilnost u Republici Gvineji Bisau
   VIJEĆE EUROPSKE UNIJE,
   uzimajući u obzir Ugovor o Europskoj uniji,
   uzimajući u obzir Odluku Vijeća 2012/285/ZVSP od 31. svibnja 2012. o mjerama ograničavanja protiv određenih osoba, subjekata i tijela koji ugrožavaju mir, sigurnost ili stabilnost u Republici Gvineji Bisau (1), a posebno njezin članak 3. stavak 1. i članak 5. stavak 2.,
   budući da:
   
               (1)
            
            
               Vijeće je 31. svibnja 2012. donijelo Odluku 2012/285/ZVSP.
            
         
               (2)
            
            
               Vijeće je izvršilo potpuni pregled popisa osoba i subjekata, kako je određen u prilozima II. i III. Odluci 2012/285/ZVSP, a na koji popis se primjenjuje članak 1. stavak 1. točka (b) i članak 2. stavci 1. i 2. te Odluke. Vijeće je zaključilo da bi na osobe navedene u prilozima II. i III. Odluci 2012/285/ZVSP i dalje trebalo primjenjivati posebne mjere ograničavanja predviđene u toj Odluci.
            
         
               (3)
            
            
               Odbor Vijeća sigurnosti Ujedinjenih naroda, osnovan na temelju Rezolucije Vijeća sigurnosti Ujedinjenih naroda 2048 (2012.), 20. ožujka 2013. ažurirao je podatke o jednoj osobi na koju se primjenjuje zabrana putovanja uvedena Rezolucijom 2048 (2012.).
            
         
               (4)
            
            
               Unose za navedenu osobu u prilozima I. i III. Odluci 2012/285/ZVSP trebalo bi izmijeniti,
            
         DONIJELO JE OVU ODLUKU:
   Članak 1.
   Prilozi I. i III. Odluci 2012/285/ZVSP mijenjaju se u skladu s Prilogom ovoj Odluci.
   Članak 2.
   Ova Odluka stupa na snagu na dan objave u Službenom listu Europske unije.
   
      Sastavljeno u Luxembourgu 18. lipnja 2013.
      
         
            Za Vijeće
         
         
            Predsjednik
         
         P. HOGAN
      
   
   
      (1)  SL L 142, 1.6.2012., str. 36.
   PRILOG
   Unosi za dolje navedenu osobu u prilozima I. i III. Odluci 2012/285/ZVSP zamjenjuju se sljedećim:
   
      
                  Ime
               
               
                  Identifikacijski podaci (datum i mjesto rođenja (d.r. i m.r.), broj putovnice/osobne iskaznice itd.)
               
               
                  Razlozi za uvrštavanje na popis
               
               
                  Datum uvrštenja
               
            
                  „Bojnik Idrissa DJALÓ
               
               
                  Državljanstvo: Gvineja Bisau
                  d.r.: 18. prosinca 1954.
                  Službena funkcija: Savjetnik za protokol načelniku stožera oružanih snaga, a kasnije brigadir i šef protokola pri sjedištu oružanih snaga.
                  Putovnica: AAISO40158
                  Datum izdavanja: 2.10.2012.
                  Mjesto izdavanja: Gvineja Bisau
                  Datum isteka valjanosti: 2.10.2015.
               
               
                  Osoba za kontakt ‚Vojnog zapovjedništva’ koje je preuzelo odgovornost za državni udar 12. travnja 2012. i jedan od njegovih najaktivnijih članova. Bio je jedan od prvih dužnosnika koji su javno priznali povezanost s ‚Vojnim zapovjedništvom’, tako da je potpisao jedno od njihovih prvih priopćenja (br. 5, od 13. travnja 2012.). Bojnik Djaló također je pripadnik vojnoobavještajne službe.
               
               
                  18.7.2012.”